IMISLab/GreekWikipedia huggingface dataset:
Μαρία Ελισάβετ του Τσβάιμπρυκεν

Η Αικατερίνη, γερμ. Catherine von Pfalz-Zweibrücken (16 Απριλίου 1663 - 23 Ιανουαρίου 1748) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν-Κλέεμπουργκ.

 Ήταν η πρώτη κόρη του Αδόλφου-Ιωάννη Α΄ δούκα του Παλατινάτου-Τσβάιμπρκεν-Κλέεμπουργκ και της (δεύτερης) συζύγου του Έλσας-Ελισάβετ Μπράχε, κόρης του κόμη Νιλς Μπράχε. Εξάδελφός της ήταν ο Κάρολος Ι΄ Γουσταύος της Σουηδίας. Η Μαρία-Ελισάβετ γεννήθηκε και μεγάλωσε στη Σουηδία, όπου ο πατέρας της διέμενε στο κάστρο Στάγκεμποργκ ως δούκας του Στάγκεμποργκ, καθώς ήταν αδελφός τού βασιλιά Καρόλου Ι΄ Γουσταύου. Ο πατέρας της ζούσε στο κάστρο αυτό, εξόριστος από την Αυλή, έπειτα από μία ανεπιτυχή σταδιοδρομία. Έπειτα από τη μεγάλη μείωση του Καρόλου ΙΑ΄, γιου του προηγουμένου βασιλιά, η οικογένεια είχε πενιχρά οικονομικά. Οι γονείς της παραπονιόταν με πικρία για τη βασιλική οικογένεια και διοχέτευαν την ανήσυχη συμπεριφορά τους προς τα παιδιά. Αυτά συμπεριφερόταν χειρότερα, ακόμη και για καθημερινά πράγματα, πράγμα που επέσυρε αποδοκιμασία. Επειδή η οικονομική τους κατάσταση δεν επέτρεπε να συμμετέχουν στην κοινωνική ζωή σύμφωνα με τη θέση τους και ο πατέρας τους ήταν αρκετά υπερήφανος για να ζητήσει οικονομική βοήθεια, οι γονείς τους κρατούσαν τα παιδιά στο κάστρο απομονωμένα από την Αυλή και την αριστοκρατία. Δεν τα άφηναν να δουν κανέναν και τα χρησιμοποιούσαν σε οικιακές μικροδουλιές. Η Αικατερίνη και η Μαρία-Ελισάβετ περιγράφονται, σε αντίθεση με τους γονείς του, ως ταπεινές και πρόθυμες μάλλον, παρά ακατάδεκτες και με στόμφο· επίσης ήταν "πολύ όμορφες και αξιαγάπητες". Nanna Lundh-Eriksson (1947). Hedvig Eleonora. Stockholm: Wahlström & Widstrand. ISBN Johan Christopher Barfod, Wilhelm Odelberg: Dagens märkvärdigheter, Volym 2. Natur & Kultur, 1967
Ρωσικό Οικολογικό Κόμμα «Οι Πράσινοι»

Το Ρωσικό Οικολογικό Κόμμα «Οι Πράσινοι» (ρωσ. Российская экологическая партия «Зелёные») ήταν ένα ρωσικό οικολογικό πολιτικό κόμμα. Ίδρύθηκε το 1992, ως Εποικοδομητικό Οικολογικό Κόμμα και το 2002 μετονομάστηκε σε Ρωσικό Οικολογικό Κόμμα «Οι Πράσινοι».

 Στις περιφερειακές εκλογές του 2007, το κόμμα απέκτησε το 7.58% των ψήφων στις εκλογές της Σαμάρας και από τότε έχει βουλευτές στην τοπική Κρατική Δούμα. Πριν τις εκλογές του 2007, η Ρωσική Κεντρική Εκλογική Επιτροπή αποφάσισε ότι το κόμμα δεν θα μπορούσε να συμμετάσχει στην εκλογική διαδικασία, λόγω του ότι βρέθηκαν ψεύτικες υπογραφές στις λίστες των οπαδών του. Το 2008, στο δέκατο-πέμπτο συνέδριο του κόμματος αποφασίστηκε το κόμμα να μετατραπεί σε Ρωσική Οικολογική Κίνηση «Οι Πράσινοι» και να ενωθούν με το κόμμα «Δίκαιη Ρωσία». Δίκαιη Ρωσία
Bad Magic

Bad Magic είναι ο τίτλος του 22ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 28 Αυγούστου 2015 μέσω της δισκογραφικής εταιρείας "UDR".

 Τον Σεπτέμβριο του 2014, ο Lemmy δήλωσε ότι το συγκρότημα θα έμπαινε στο στούντιο για να ξεκινήσει τις ηχογραφήσεις του διαδόχου του "Aftershock" τον Ιανουάριο του 2015. Στα τέλη Φεβρουαρίου του 2015, το συγκρότημα επιβεβαίωσε ότι είχαν ξεκινήσει τη δημιουργία του δίσκου με παραγωγό τον Κάμερον Γουέμπ. Ο τίτλος του άλμπουμ έγινε γνωστός στις 4 Ιουνίου, όπως και το εξώφυλλο του και οι τίτλοι των κομματιών.Το "Bad Magic" κυκλοφόρησε στις 28 Αυγούστου 2015, ανεβαίνοντας στην κορυφή των τσαρτ στη Γερμανία, τη Φινλανδία και την Αυστρία, ενώ μπήκε στο βρετανικό Top-10, κάτι που πέτυχε το συγκρότημα για πρώτη φορά μετά το 1982. Οι κριτικές του άλμπουμ υπήρξαν θετικές, με το "Allmusic" να του δίνει 3,5 αστέρια με άριστα τα πέντε, το "Sputnik Music" μέσο όρο βαθμολογιών 3,4 / 5, το "Record Collector" 3 / 4, το "Blabbermouth" 8,5 / 10, η "The Guardian" 4 / 5, το "Metal Storm" 9,2 / 10 και το "Metal Archives" 83 %.Κατά τη διάρκεια της περιοδείας του νέου δίσκου, ο Lemmy παρουσίασε προβλήματα υγείας, με αποτέλεσμα να ακυρωθούν οι εμφανίσεις τους στο Σολτ Λέικ Σίτι στις 27 Αυγούστου 2015, στο Ώστιν του Τέξας πέντε ημέρες αργότερα, στο Σαν Αντόνιο στις 2 και στο Χιούστον στις 5 Σεπτεμβρίου.Παρά τα προβλήματα υγείας του τραγουδιστή, οι Motörhead πραγματοποίησαν την ετήσια κρουαζιέρα με τίτλο "Motörboat", η οποία διήρκεσε από τις 28 Σεπτεμβρίου μέχρι τις 2 Οκτωβρίου 2015 και συμμετείχαν οι Slayer, Anthrax, Exodus, Suicidal Tendencies και Corrosion of Conformity. Όλα τα τραγούδια είναι συνθέσεις των Lemmy, Φιλ Κάμπελ και Μίκι Ντι, εκτός αν αναφέρεται διαφορετικά. Bad Magic (άλμπουμ) Επίσημη κυκλοφορία: 28 Αυγούστου 2015 Το "Bad Magic" ηχογραφήθηκε από τους εξής μουσικούς: Lemmy - μπάσο, φωνητικά Φιλ Κάμπελ - κιθάρα Μίκι Ντι - τύμπαναΓκεστ συμμετοχέςΤζίμι Μέιγουέδερ, Νικ Άγκι - φωνητικά στο "Shoot Out All Of Your Lights" Μπράιαν Μέι - κιθάρα στο "The Devil" Bad Magic - Motörhead | Songs, Reviews, Credits | AllMusic Motorhead - Bad Magic (album review ) | Sputnikmusic Motörhead - Bad Magic - Encyclopaedia Metallum: The Metal Archives
Τζόζεφ Λόουζι

Ο Τζόζεφ Γοόλτον Λόουζι ο τρίτος (Joseph Walton Losey III, 14 Ιανουαρίου 1909 – 22 Ιουνίου 1984) ήταν Αμερικανός σκηνοθέτης του κινηματογράφου, παραγωγός και σεναριογράφος, ενώ επιπλέον σκηνοθέτησε και για το θέατρο. Μελέτησε το θέατρο στην προπολεμική Γερμανία και Σοβιετική Ένωση με τον Μπέρτολτ Μπρεχτ. Μεταπολεμικώς συμπεριλήφθηκε στη λεγόμενη «Μαύρη Λίστα του Χόλυγουντ» ως μέλος του Κομμουνιστικού Κόμματος των Ηνωμένων Πολιτειών, οπότε μετανάστευσε στην Ευρώπη, όπου δημιούργησε όλες τις υπόλοιπες ταινίες του, κυρίως στο Ηνωμένο Βασίλειο. Από τις πλέον επαινεθείσες από την κριτική ταινίες του, αλλά και εμπορικώς επιτυχημένες, ήταν εκείνες στις οποίες το σενάριο είχε συγγράψει ο γνωστός Άγγλος θεατρικός συγγραφέας Χάρολντ Πίντερ: Ο υπηρέτης (1963) και Ο μεσάζων (1971). Η ταινία του Λόουζι Κύριος Κλάιν (1976) κέρδισε το Βραβείο Σεζάρ Καλύτερης ταινίας του 1977 και ο ίδιος το Βραβείο Σεζάρ Καλύτερου Σκηνοθέτη για την ταινία αυτή. Επιπλέον, ήταν 4 φορές υποψήφιος με ταινίες του για τον «Χρυσό Φοίνικα» (τον κέρδισε μόνο η ταινία του Ο μεσάζων) και άλλες 4 για τον «Χρυσό Λέοντα», καθώς και δύο φορές υποψήφιος για Βραβεία Βρετανικής Ακαδημίας Κινηματογράφου (BAFTA).

 Caute, David: Joseph Losey: A Revenge on Life, εκδ. Faber & Faber, 1994 Ciment, Michel: Conversations with Losey, εκδ. Methuen, Νέα Υόρκη 1985, αρχική γαλλική έκδοση: Le Livre de Losey. Entretiens avec le cinéaste, Stock/Cinéma, Παρίσι 1979 Ciment, Michel: Joseph Losey: l'oeil du Maître, Institut Lumière/Actes Sud, 1994 Cohen, Robert: «Bertolt Brecht, Joseph Losey, and Brechtian Cinema» στο Escape to Life: German Intellectuals in New York: A Compendium on Exile after 1933, επιμ. Eckart Goebel και Sigrid Weigel, εκδ. De Gruyter, 2012, σσ. 142-161 DeRahm, Edith: Joseph Losey: An American Director in Exile, εκδ. Pharos, 1995 Hirsch, Foster: Joseph Losey, εκδ. Twayne, 1980 Houston, Penelope: «Losey's Paper Handkerchief», Sight and Sound, καλοκαίρι 1966 Jacob, Gilles: «Joseph Losey, or The Camera Calls», Sight and Sound, άνοιξη 1966 Leahy, James: The Cinema of Joseph Losey, εκδ. A.S. Barnes, 1967 Ledieu, Christian: Joseph Losey, εκδ. Seghers, 1963 Palmer, Palmer και Michael Riley: The Films of Joseph Losey, Cambridge University Press, 1993 Vallet, Joaquín: Joseph Losey, εκδ. Cátedra, 2010 Πλήρης φιλμογραφία στη βάση δεδομένων του British Film Institute (BFI) Βιογραφία από το BFI Ο Λόουζι στην Internet Movie Database Ο Λόουζι στην Internet Broadway Database Robert Maras: «Dissecting class relations: The film collaborations of Joseph Losey and Harold Pinter», 28/5/2012
Κώστας Βουτσάς

Ο Κώστας Βουτσάς (Βύρωνας Αττικής, 31 Δεκεμβρίου 1931 - Αθήνα, 26 Φεβρουαρίου 2020) ήταν Έλληνας ηθοποιός του κινηματογράφου και του θεάτρου, με εβδομηκονταετή υποκριτική καριέρα. Θεωρείται ένας από τους δημοφιλέστερους ηθοποιούς του ελληνικού κινηματογράφου, ενώ μέχρι και το τέλος της ζωής του παρέμεινε ενεργός στην υποκριτική τέχνη.

 Γεννήθηκε στις 31 Δεκεμβρίου 1931 στον Βύρωνα Αττικής, τέκνο προσφυγικής οικογένειας με καταγωγή από τους Επιβάτες Θράκης. Το οικογενειακό επίθετο ήταν «Σαββόπουλος», αλλά το «Βουτσάς» επικράτησε από τον παππού του που έφτιαχνε βαρέλια και τα βαρέλια παλαιότερα λέγονταν και «βουτσιά». Όταν ξεκίνησε την καριέρα του, τού είχε προτείνει θιασάρχης να το αλλάξει σε «Βέσελης», αλλά εκείνος αρνήθηκε.Σπούδασε στη Δραματική Σχολή του Μακεδονικού Ωδείου, απ' όπου αποφοίτησε το 1953 και αρχικά έλαβε μέρος σε παραστάσεις περιπλανώμενων θιάσων (μπουλούκια).Υπήρξε σύζυγος της ηθοποιού και χορεύτριας Έρρικας Μπρόγιερ, με την οποία απέκτησε μια κόρη, τη Σάντρα (1966). Είχε άλλες δύο κόρες από τον δεύτερο γάμο του, με τη Θεανώ Παπασπύρου, τη Θεοδώρα (1977) και τη Νικολέτα (1979), με την πρώτη να ακολουθεί τα δικά του βήματα στο χώρο της υποκριτικής. Το 2015, ο Κώστας Βουτσάς έκανε σχέση με την επίσης ηθοποιό, Αλίκη Κατσαβού, με την οποία νυμφεύθηκε στις 27 Φεβρουαρίου 2016 και στις 23 Ιουλίου του ίδιου έτους απέκτησαν ένα γιο, το Φοίβο. Στις 7 Φεβρουαρίου 2020 εισήχθη εσπευσμένα στη ΜΕΘ με καρδιοαναπνευστική ανεπάρκεια και λοίμωξη του αναπνευστικού. Απεβίωσε τα ξημερώματα της 26ης Φεβρουαρίου 2020, έπειτα από 19 ημέρες νοσηλείας και σε ηλικία 88 ετών. Λίγες μέρες πριν εισέλθει στο νοσοκομείο συμμετείχε σε θεατρική παράσταση. Κηδεύτηκε στις 28 Φεβρουαρίου στον Μητροπολιτικό Ναό Αθηνών. Από την προηγούμενη ημέρα η σορός του είχε τεθεί σε λαϊκό προσκύνημα. Η ταφή του έγινε στο Α’ Νεκροταφείο Αθηνών.Υπήρξε ένθερμος υποστηρικτής της ΑΕΚ. Ο σύλλογος εξέφρασε και την πρόθεση να τιμήσει τον ηθοποιό με ένα κέρινο ομοίωμα στο μουσείο της ΑΕΚ. Είχε στηρίξει και ψηφίσει πολλάκις το ΚΚΕ, χωρίς ο ίδιος να αυτοπροσδιορίζεται ως κομμουνιστής. Κώστας Βουτσάς: Ηθοποιός στην κωμωδία, Ρόλοι, παραστάσεις, ταινίες, Κωνσταντίνος Κυριακός, Αιγόκερως, 2010 Κώστας Βουτσάς, Τη στιγμή που νομίζεις ότι τα ξέρεις όλα παύεις να σκέφτεσαι, Σκέψεις χαρισμένες στις κόρες μου, Πατάκη, 2011 Ο Κώστας Βουτσάς μιλάει στον Ιάσονα Τριανταφυλλίδη, Andy's Publishers, 2014
Νέμπκα

Νέμπκα είναι το όνομα ενός Αιγύπτιου φαραώ που βασίλευσε κατά τη Τρίτη Δυναστεία του Παλαιού Βασιλείου. Πιστεύεται ότι είναι αυτός που αναφέρει ο Μανέθων ως Νεχερόφης. Ο Νέμπκα είναι ένας τους φαραώ του Παλαιού Βασιλείου για τον οποίους υπάρχει μεγάλη διαφωνία, καθώς το όνομά του παραδίδεται μόνο ως δέλτος αλλά πάντα με την ίδια μορφή. Καθώς η πηγές για το όνομα «Νέμπκα» είναι τόσες πολλές, αυτός ο ηγεμόνας θεωρείται ιστορικά σημαντική μορφή.

 Η παλιότερη πηγή για το όνομα του Νέμπκα είναι ένας μασταμπάς υψηλά ιστάμενου αξιωματούχου που ονομάζεται Αχεταά, ο οποίος έζησε στο τέλος της Τρίτης Δυναστείας. Η επόμενη χρονολογικά πηγή είναι ο Πάπυρος Γουέστκαρ της Δέκατης τρίτης δυναστείας Φαραώ, στον οποίο ο βασιλιάς «Νέμπκά» εμφανίζεται σε μια ιστορία γνωστή ως «Ο Νέμπκα και ο κροκόδειλος». Οι επόμενες πηγές είναι όλες από τη Δέκατη ένατη Δυναστεία. Ο Κατάλογος Βασιλέων της Σακάρα όμως δεν αναφέρει κάποιον βασιλιά με το όνομα Νέμπκα, αλλά Νεμπκαρά, και τοποθετεί αυτό το όνομα προς το τέλος της Τρίτης Δυναστείας, ως τον προκάτοχο του Ουνί (που ήταν ο τελευταίος φαραώ της 3ης Δυναστείας). Ακόμα και σήμερα οι αιγυπτιολόγοι διαφωνούν για τη ταυτότητα και τη χρονολογική τοποθέτηση του Νέμπκα. Κάποιοι μελετητές, όπως οι Toby Wilkinson, Kenneth Anderson Kitchen, Stephan Seidlmayer και Rainer Stadelmann είναι πεπεισμένοι ότι ο Νέμπκα είναι το ίδιο πρόσωπο με τον Ώρο-Σανάχτ. Η θέση τους βασίζεται σε ένα θραύσμα από μία σφραγίδα από πηλό, που έχει ίχνη από ένα σύμβολο που οι αιγυπτιολόγοι πιστεύουν ότι είναι το υπόλοιπο από τη δέλτο με το σύμβολο Κα από το όνομα “Νέμπκα”. Αιγυπτιολόγοι όπως οι John D. Degreef, Nabil Swelim και Wolfgang Helck αντικρούουν την ταύτιση του Νέμπκα με το Σανάχτ. Τονίζουν ότι τα θραύσματα από τις επιγραφές της πήλινης σφραγίδας είναι τόσο κατεστραμμένα, που η υποτιθέμενη δέλτος μετά βίας μπορεί να αναγνωριστεί ως τέτοια. Αντίθετα, μπορεί να είναι το υπόλοιπο από ένα οβάλ θυρεό ενός βασιλικού φρουρίου με μία ή περισσότερες βάρκες, η πόλη αυτή έχει αναφερθείς την εποχή του Περιψέν με το όνομά της, «Αρχαίες βάρκες». Έτσι, η σφραγίδα αυτή σύμφωνα με αυτούς τους μελετητές δεν αρκεί για απόδειξη. Επίσης τονίζουν ότι η μητέρα του φαραώ Ζοζέρ, η βασίλισσα Νιμαεθάπ είχε τον τίτλο «Μητέρα βασιλιά», και αυτός ο τίτλος χρησιμοποιούταν στον ενικό βαθμό. Έτσι, θα είχε μόνο ένα γιο, ο οποίος ανήρθε στο θρόνο, δεν υπάρχει χώρος για «Σανάχτ» ή «Νέμπκα». Επιπλέον, στο τάφο του συζύγου της, βασιλιά Χασεχεμουί, βρέθηκαν πήλινες σφραγίδες μόνο του Ζοζέρ, και καμία του Σανάχτ ή του Νέμπκα. Ο Kenneth A. Kitchen (που ταυτίζει τον Σανάχτ με το Νέμπκα), τονίζει ότι ο Κανόνας του Τορίνο δίνει ανεξήγητα την ίδια διάρκεια βασιλείας για το Νέμπκα (δηλάδή 18 χρόνια) με αυτή του Ζοζέρ, κάτι που δεν θα έπρεπε να συμβαίνει. Για αυτό το λόγο τόσοι πολλοί μελετητές πιστεύουν ότι το όνομα «Νέμπκα» απλά μπήκε κατά λάθος σε λάθος μέρος.
Σιρόοντ Κάρι

Ο Μόρις Σιρόοντ Κάρι (γεννήθηκε στις 16 Μαΐου 1987) είναι ένας Αμερικανός επαγγελματίας καλαθοσφαιριστής αγωνιζόμενος στη θέση του πόιντ γκαρντ που παίζει επί του παρόντος στην Καποσβάρι KK του Ουγγρικού Πρωταθλήματος (NB I/A). Ο Κάρι αποφοίτησε από το Λύκειο Τζόζεφ Ουίλερ στη Τζόρτζια, όπου η ομάδα του κέρδισε πολιτειακά πρωταθλήματα μπάσκετ το 2003 και το 2005. Παρακολούθησε το Κολέγιο Πρόβιντενς από το 2005 έως το 2010. Ως πρωτοετής σπουδαστής στο Πρόβιντενς, ο Κάρι επιλέχτηκε στην ομάδα όλων των πρωτάρηδων του Μπιγκ Ιστ.

 Λύκειο Τζόζεφ Ουίλερ – 2003–2005Σύλλογος Λυκείων Γεωργίας – Πολιτειακό Πρωτάθλημα (5Α) – 2003 Σύλλογος Λυκείων Γεωργίας – Πολιτειακό Πρωτάθλημα (5Α) – 2005 Γυμνάσιο Τζόζεφ Ουίλερ – 3η θέση με τους περισσότερους πόντους όλων των εποχώνΚολέγιο Πρόβιντενς – 2005–2010Διάσκεψη Μπιγκ Ιστ – Ομάδα Πρωτάρηδων Βραβείο Μπομπ Κούζι – Φιναλίστ Ομάδα καλαθοσφαίρισης Πρόβιντενς Φρίαρς – Αθλητής της χρονιάς Ομάδα καλαθοσφαίρισης Πρόβιντενς Φρίαρς – Καλύτερο ποσοστό ελεύθερων βολών όλων των εποχών Ομάδα καλαθοσφαίρισης Πρόβιντενς Φρίαρς – 10η θέση με τους περισσότερους πόντους όλων των εποχώνΑλιάνζ Σβανς Γμούντεν – 2011–2012Πολυτιμότερος παίκτης Αυστριακού Πρωταθλήματος Κυπελλούχος Αυστρίας Νικητής Σούπερ Καπ Αυστρίας Βραβεία EuroCup – Γκαρντ της χρονιάς Βραβεία EuroCup – Πρώτη ομάδα διοργάνωσης Βραβεία EuroCup – Πρώτη ομάδα εισαγομένων Βραβεία EuroCup – Εισαγωγή της χρονιάςΚΤΠ Μπάσκετ – 2013–2014Πολυτιμότερος Παίχτης (MVP) του EuroCup Βραβείο EuroCup – Γκαρντ της χρονιάς Βραβείο EuroCup – Πρώτη ομάδα διοργάνωσης Βραβείο EuroCup – Πρώτη ομάδα εισαγομένων Βιογραφικό στους Πρόβιντενς Φρίαρς Αρχειοθετήθηκε 2017-04-24 στο Wayback Machine. Ο Σιρόοντ Κάρι στο Eurobasket.com
Τανγκ σου ντο

Το Tang soo do(Τανγκ σου ντο) είναι μια πολεμική τέχνη που προήλθε απο τη Νότια Κορέα. Αποτελείται κατα 60% απο SOO BAHK DO, 30% από πολεμικές τέχνες της Β. Κίνας και 10% από πολεμικές τέχνες της Ν. Κίνας.

 TANG είναι το όνομα της κινέζικης δυναστίας που καθιέρωσε το tang soo do ως πολεμική τέχνη. SOO ειναι η κόψη του χεριού DO ειναι ο τρόπος,η μέθοδος Χιόνγκ οι μορφές (hyung) ποικίλλουν ανάλογα με τον ιδρυτή των διαφορετικών ομοσπονδιών του TANG SOO DO. Οι φόρμες TANG SOO DO είναι ένα σύνολο κινήσεων που παρουσιάζουν μια αμυντική ή επιθετική δράση. Οι μορφές φορμών (hyung) είναι Kee Cho: Kee cho hying il bu/ e bu/ sam bu. Η σειρά αυτη περιλαμβάνει απλές βασικές κινήσεις. Αυτές οι φόρμες δημιουργήθηκαν απο τον Grand master Huang Kee. Pyung Ahn: pyung ahn cho dan/ee dan/ sam ahn/ sa dan/ oh dan. Ο δημιουργός των φορμών αυτών ήταν ο μάστερ Itosu ο οποίος πίστευε ότι όποιος κατέχει καλά αυτές τις φόρμες καταλαμβάνεται απο ένα συναίσθημα γαλήνης και εμπιστοσύνης στον εαυτό του. Ο μάστερ Itosu γεννήθηκε στην Οκινάουα της Ιαπωνίας. Οι φόρμες αυτές τελειοποιήθηκαν στην επαρχία Χουαν Ναμ της Κίνας το 1870 περίπου.Μπασάι λέγεται και Παλ Τσι. Λέγεται ότι είναι το σύνολο των πιο απωτελεσματικών κινήσεων που διδάσκονται στο ναό Σορίμ Σα της Ν.Κίνας. δεν γνωρίζουμε πότε δημιουργήθηκε αλλά υπολογίζεται γύρω στα 500 μ.Χ. τα χαρακτηριστηκά της είναι η ταχύτητα, η επαφράδα ( απαλες κινήσεις) και η δραση. τέλος έχει 52 κινήσεις.Οι Ρίψεις συνήθως εκτελούνται σε ζευγάρια ατόμων. Ένας από αυτούς κάνει βήμα μπρόστα και επιτίθεται συνήθως με μια άλλη γροθιά. Το άλλο άτομο εκτελεί μια σειρά προμελετημένων κινήσεων με σκοπό να ρίξει τον αντίπαλο κάτω.. Οι Αυτοάμυνες στο Tang Soo Do εκτελούνται από δύο μαθητές,. Ένας μαθητής έχει τον ρόλο του επιτιθέμενου και ο άλλος του αμυνόμενου. Ο αμυνόμενος κάνει ένα βήμα πίσω μετακινώντας το δεξί του πόδι ώστε να καταλήξει σε μπροστινό κάθισμα. Τότε ο επιτιθέμενος κάνει ένα βήμα μπροστά με το δεξί του πόδι εκτελώντας γροθιά στο κέντρο (στο διάφραγμα). Υπάρχουν δέκα αυτοάμυνες.
Σ' αγαπώ μ' αγαπάς

Σ' αγαπώ Μ' αγαπάς είναι ο τίτλος μιας κωμικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τις σεζόν 2000-2002. Πρωταγωνιστές ήταν η Δήμητρα Παπαδοπούλου και ο Θοδωρής Αθερίδης στους ομώνυμους ρόλους. Το κόνσεπτ είναι βασισμένο στη καναδική σειρά Un Gars, Une Fille. Τη διασκευή του σεναρίου υπέγραψε η ίδια η Παπαδοπούλου σε μετάφραση Δήμητρας Πούλκου και επιμέλεια Ντίνας Κάσσου, ενώ τη πρωτότυπη σκηνοθεσία ανέλαβε ο Γιάννης Λαπατάς. Το ζευγάρι Δήμητρα-Θοδωρής επέστρεψε στις 21 Φεβρουαρίου του 2019 μέσα από διαφημιστικά σποτάκια του καναλιού της Cosmote στο YouTube.

 Η σειρά ακολουθεί την καθημερινή ζωή ενός τυπικού ελληνικού ζευγαριού της πόλης, του Θοδωρή (Θοδωρής Αθερίδης) και της Δήμητρας (Δήμητρα Παπαδοπούλου) σε όλες τις εκφάνσεις της, τη σχέση τους, τους τσακωμούς τους, τα άγχη και τις φοβίες τους. Σε κάθε ένα από τα 61 επεισόδια της σειράς, παρουσιάζονταν διάλογοι του ζευγαριού σε διαφορετικούς χώρους (σε κάθε επεισόδιο συνήθως τρεις), όπως στο γυμναστήριο, στα διάφορα δωμάτια του σπιτιού, στο βιβλιοπωλείο, στο φαρμακείο και άλλα. Χαρακτηριστική είναι η σκηνοθεσία της σειράς, καθώς η κάμερα σε κάθε πλάνο έμενε ακίνητη. Δήμητρα: Η Δήμητρα είναι μια σύγχρονη γυναίκα της πόλης που εργάζεται, ενώ παράλληλα έχει αναλάβει τις περισσότερες δουλειές του σπιτιού. Είναι υπερβολική, ζηλιάρα, έχει πολλές φορές απρόβλεπτες αντιδράσεις και έχει διακαή πόθο να παντρευτεί και να γίνει μητέρα. Θοδωρής: Ο Θοδωρής είναι ένας άνδρας που διατηρεί πολλά από τα στερεότυπα του Έλληνα άνδρα. Αγαπά πολύ τη Δήμητρα, ωστόσο δεν θέλει να δεσμευτεί διά του γάμου και τρομάζει στην ιδέα να κάνουν παιδί. Δήμητρα Παπαδοπούλου ως Δήμητρα Θοδωρής Αθερίδης ως Θοδωρής Ειρήνη Κουμαριανού ως Ειρήνη (γιαγιά του Θοδωρή Σάρα Γανωτή ως Σάρα (φίλη της Δήμητρας) Νίκος Σταυρακούδης ως Νίκος (άντρας της Σάρας) Βασιλική Δέλλιου ως Βασιλική (μητέρα της Δήμητρας Ζέτα Λογοθέτη ως Αναστασία Γιάννης Τσίκης ως Γιάννης (πατέρας του Θοδωρή) Εύα Στιλάντερ ως Τζίνα (γραμματέας στο γραφείο που δουλεύει ο Θοδωρής) Μάνος Τσότρας ως Μάνος (ψυχολόγος)Αν και το πρωτότυπο σενάριο όριζε ότι στα πλάνα θα πρέπει να εμφανίζονται τα πρόσωπα μόνο των δύο πρωταγωνιστών και ότι όλοι οι υπόλοιποι δευτερεύοντες χαρακτήρες δεν θα εμφανίζονται σε κανένα πλάνο, στην ελληνική εκδοχή υπήρξαν κάποιες εξαιρέσεις. Στη σειρά εμφανίστηκαν μεταξύ άλλων και η Μαρία Καβογιάννη, ο Ιεροκλής Μιχαηλίδης, η Φρόσω Ράλλη, ο Γιάννης Παπαγιάννης, ο Στέργιος Νένες, η Φωτεινή Μπαξεβάνη, ο Ηλίας Μαμαλάκης, ο Κώστας Μακεδόνας και ο Ζανό Ντάνιας. Το 1ο επεισόδιο προβλήθηκε Δευτέρα στις 21:00, ενώ όλα τα υπόλοιπα προβάλλονταν κάθε Δευτέρα στις 21:40. Δεν προβλήθηκε επεισόδιο στις 2/4/2001 λόγω μετάδοσης της σατιρικής εκπομπής Δέκα Μικροί Μήτσοι. Τα πρώτα 4 επεισόδια προβάλλονταν κάθε Δευτέρα στις 21:00, ενώ τα υπόλοιπα κάθε Πέμπτη στις 21:00. Εξαίρεση αποτέλεσε το 52ο επεισόδιο, το οποίο προβλήθηκε Τετάρτη στις 21:00. Στις 4/4/2002 και στις 25/4/2002 προβλήθηκαν δύο best of επεισόδια. Δεν προβλήθηκε επεισόδιο στις 16/5/2002 λόγω μετάδοσης ποδοσφαιρικού αγώνα. Σ' αγαπώ μ' αγαπάς στην ιστοσελίδα του Mega Σ' αγαπώ μ' αγαπάς στην IMDb
Καντόνι του Ούρι

Το Καντόνι του Ούρι (Γερμανικά: Κanton Uri) είναι ένα από τα 26 Καντόνια της Ελβετίας. Βρίσκεται στην κεντρική Ελβετία και έχει 36.433 κατοίκους. Η πρωτεύουσα και μεγαλύτερη πόλη του καντονιού είναι το Άλτντορφ. Η ιστορία του θρυλικού λαϊκού ήρωα της Ελβετίας Γουλιέλμου Τέλλου διαδραματίζεται στο Καντόνι του Ούρι.

 Το καντόνι του Ούρι βρίσκεται στην κεντρική Ελβετία μεταξύ της λίμνης Λουκέρνης στα βόρεια και του Περάσματος του Αγίου Γοτθάρδου στο νότο. Το Ούρι είναι ένα από τα ιδρυτικά μέλη της Ελβετικής Συνομοσπονδίας. Λόγω της τοπογραφίας του καντονιού με ποσοστό ορεινών και μη παραγωγικών περιοχών περί το 56%, τα τρία τέταρτα των κατοίκων ζουν στο χαμηλότερο τμήμα του καντονιού, στην κοιλάδα του ποταμού Ρόις. Το ψηλότερο υψόμετρο στο καντόνι, και στις Άλπεις του Ούρι συνολικά, βρίσκεται στο Ντάμαστοκ, στα 3.630 μέτρα, βόρεια του ορεινού περάσματος Φούρκα.Η έκταση του Ούριαντιστοιχεί ουσιαστικά στη λεκάνη απορροής των άνω περιοχών του Ρόις και στο νότια μέρος της λίμνης της Λουκέρνης, της οποίας οι όχθες από το Ζεέλισμπεργκ έως στο Ζίζικον ανήκουν στο καντόνι. Το Uri περιλαμβάνει επίσης τα άνω τμήματα των ποταμών Ενγκελμπέργκερ Άα και Ουρνερμοόντεν. Το Ούρι έχει έκταση, 1.076,4 τ.χλμ.. Από αυτήν την έκταση, το 24,4% χρησιμοποιείται για γεωργία, το 18,2% είναι δασικές εκτάσεις, το 1,7% είναι κατοικημένο (κτίρια ή δρόμοι), ενώ το 55,6% είναι μη παραγωγικές εκτάσεις.Το Ούρι συνορεύει με τα καντόνια Γκράουμπυντεν (νοτιοανατολικά), Τιτσίνο (νότια), Βαλαί (νοτιοδυτικά), Βέρνης (δυτικά), Όμπβαλντεν (δυτικά), Νίντβαλντεν (δυτικά), Σβυτς (βόρεια) και Γκλάρους (βορειοανατολικά). Το καντόνι αποτελείται από 20 κοινότητες. Όσον αφορά την έκταση, το καντόνι κατατάσσεται στην 11η θέση, ενώ όσον αφορά τον πληθυσμό κατατάσσεται είναι 25ο μεταξύ των 26 ελβετικών καντονιών Ο ανώτερος δικαστής (Landammann) είναι ο επικεφαλής του καντονιού. Από την 1η Ιουνίου 2022 στο αξίωμα υπηρετεί ο Ουρς Γιάνετ. Η ιστοσελίδα του καντονιού (Γερμανικά)
Τζεντάι

Οι Τζεντάι (αγγλικά: Jedi προφ. Τζένταϊ) είναι φανταστικό, μοναστικό, ειρηνευτικό τάγμα στο σύμπαν του «Πολέμου των Άστρων», γνωστός για την ικανότητά τους με την Δύναμη. Η λέξη Jedi λέγεται ότι υιοθετήθηκε από τον Τζορτζ Λούκας από το "τζινταϊγκέκι" (ιαπωνική λέξη για τα "ιστορικά δράματα", ταινίες με σαμουράι), ίσως παραλλαγμένη κατά την σχέση με τον τίτλο του πολεμιστή "jed" που βρίσκεται σε βιβλία του Έντγκαρ Ράις Μπάρροους, μια σειρά που ο Λούκας σκεπτόταν να κάνει ταινία πριν να ξεκινήσει τον Πόλεμο των Άστρων.

 Το τάγμα των Τζεντάι δημιουργήθηκε δεκάδες χιλιάδες χρόνια πριν την εποχή της Γαλαξιακής Αυτοκρατορίας και συνεπώς ήταν ήδη πανάρχαιο την εποχή στην οποία αναφέρονται οι ταινίες της σειράς.Οι Τζεντάι δεν επιτρέπεται να παντρευτούν και να αγαπήσουν γιατί μετά μπορεί να παρασυρθούν από τη σκοτεινή πλευρά. Οι Τζεντάι έχουν την ικανότητα να βρίσκονται σε επαφή με τη Δύναμη και να χρησιμοποιούν τη φωτεινή πλευρά της. Αν κάποιος παρασυρθεί από τη σκοτεινή πλευρά της Δύναμης γίνεται πια ένας σκοτεινός Τζεντάι ή Σιθ. Όλοι οι Τζεντάι είναι εκπαιδευμένοι να χρησιμοποιούν το χαρακτηριστικό όπλο τους, το φωτόσπαθο και είναι οι μόνοι στους οποίους επιτρέπεται να το χειρίζονται. Δύναμη (Πόλεμος των Άστρων) Φωτόσπαθο Φαινόμενο Τζεντάι στην απογραφή του Ηνωμένου Βασιλείου και της Αυστραλίας. Άρθρο για τους Jedi στο επίσημο Star Wars Databank (αγγλικά) Η εγκυκλοπαίδεια των Jedi Αρχειοθετήθηκε 2006-08-20 στο Wayback Machine. (αγγλικά) Jedi στη Wikia (αγγλικά) Τζεντάι στη Wikia (ελληνικά)
Κύπελλο Κύπρου πετοσφαίρισης γυναικών 1976

Το Κύπελλο Κύπρου 1976 ήταν η 1η έκδοση του Κυπέλλου Κύπρου (υπό την αιγίδα της ΕΟΠΕ Κύπρου). Συμμετείχαν οχτώ ομάδες. Νικητής ήταν ο Πεζοπορικός για 1η φορά στην ιστορία του.

 Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν ο Πεζοπορικός και η ΑΕΛ. Ο τελικός ορίστηκες στις 26 Νοεμβρίου 1976 στο παλιό ΓΣΠ. Λόγω βροχής ο αγώνας διακόπηκε. Τη στιγμή της διακοπής ο Πεζοπορικός προηγείτο με 2-1 σετ. Ορίστηκε επαναληπτικός στις 2 Δεκεμβρίου 1976 στο ίδιο στάδιο. Νικητής ήταν ο Πεζοπορικός με σκορ 3-2 σετ (14-16, 15-8, 15-5, 12-15, 15-11). «Ιστορία του κυπριακού βόλλεϋ: Χρυσή Βίβλος Γυναικών». Αρχειοθετήθηκε από το πρωτότυπο στις 4 Απριλίου 2017. Ανακτήθηκε στις 4 Απριλίου 2017. «Το κύπελλο βόλεϊ γυναικών» (PDF). 2 Απριλίου 2018. σελ. 14. Αρχειοθετήθηκε από το πρωτότυπο (PDF) στις 2 Απριλίου 2018. Ανακτήθηκε στις 2 Απριλίου 2018.
Κλάρα Ντόμπρεφ

Η Κλάρα Ντόμπρεφ (ή Κλάρα Πέτροβα Ντόμπρεβα, βουλγαρικά: Клара Петрова Добрева‎; γεννημένη στις 2 Φεβρουαρίου 1972) είναι Ουγγαρέζααριστερή πολιτικός, που διετέλεσε Αντιπρόεδρος του Ευρωπαϊκού Κοινοβουλίου μεταξύ Ιουλίου 2019 και Ιανουαρίου 2022.

 Η Ντόμπρεφ γεννήθηκε στη Σόφια της Βουλγαρίας από μητέρα Ουγγαρέζα, την Πιρόσκα Απρό, και Βούλγαρο πατέρα, τον Πέταρ Ντόμπρεφ. Ο παππούς της από την πλευρά της μητέρας της, Άνταλ Απρό, κομμουνιστής πολιτικός, υπηρέτησε ως υπουργός Βιομηχανίας στη Λαϊκή Δημοκρατία της Ουγγαρίας τη δεκαετία του 1950-1960. Η Ντόμπρεφ είναι κάτοχος πτυχίου στα οικονομικά από το Οικονομικό Πανεπιστήμιο της Βουδαπέστης και πτυχίο νομικής από το Πανεπιστήμιο Έτβες Λόραντ. Κατά τη διάρκεια των χρόνων της στο Οικονομικό Πανεπιστήμιο ήταν μέλος της AIESEC και στο παγκόσμιο συνέδριο του οργανισμού το 1992 ήταν η αντιπρόεδρος του συμβουλίου εμψυχωτών υπεύθυνη για τις δημόσιες σχέσεις. Η Ντόμπρεφ έκανε την πρακτική της στο Modi Xerox (τώρα ονομάζεται Xerox India) ως βοηθός μάρκετινγκ στο Μπανγκαλόρ της Ινδίας. Η Ντόμπρεφ κατείχε αρκετές κυβερνητικές θέσεις στο παρελθόν, συμπεριλαμβανομένης της επικεφαλής του υπουργικού συμβουλίου του Πέτερ Μέντγκιεσι κατά τις κοινοβουλευτικές εκλογές του 2002 και αντιπρόεδρος του Γραφείου για το Εθνικό Σχέδιο Ανάπτυξης και την Υποστήριξη της ΕΕ, όπου υπηρέτησε από το 2002 έως την υποψηφιότητα του συζύγου της για πρωθυπουργό το 2004, όταν παραιτήθηκε. Η Ντόμπρεφ είναι ανώτερη λέκτορας στο Πανεπιστήμιο Έτβες Λόραντ. Είναι πρόεδρος του ουγγρικού τμήματος του UN Women. Η Ντόμπρεφ έγινε διευθύνων σύμβουλος της Altus Ltd. το 2009, μιας εταιρείας συμβούλων ανάπτυξης, που ανήκει στον σύζυγό της. Το 2019, η Ντόμπρεφ επανήλθε στην πολιτική, ως ο κύρια υποψήφιος της λίστας του Ευρωπαϊκού Κοινοβουλίου του Δημοκρατικού Συνασπισμού για τις εκλογές του 2019. Με ένα εκπληκτικό και εντυπωσιακό, αποτέλεσμα 16,05% για το κόμμα της, καλύτερο από όλες τις προβλεπόμενες έρευνες, εξελέγη βουλευτής του Ευρωπαϊκού Κοινοβουλίου. Η Ντόμπρεφ εξελέγη Αντιπρόεδρος του Ευρωπαϊκού Κοινοβουλίου στις 3 Ιουλίου 2019. Τον Οκτώβριο του 2021, η Ντόμπρεφ δήλωσε ότι ήταν η πρωτοπόρος στις προκριματικές εκλογές του συνασπισμού, που προοριζόταν να κατέβει ενωμένος εναντίον του Βίκτορ Όρμπαν στις κοινοβουλευτικές εκλογές του 2022 . Η Ντόμπρεφ κέρδισε το 34% των ψήφων στον πρώτο γύρο τον Σεπτέμβριο του 2021, ως υποψήφια του Δημοκρατικού Συνασπισμού και του Ουγγρικού Φιλελεύθερου Κόμματος. Στον δεύτερο γύρο, που διεξήχθη τον Οκτώβριο, έλαβε το 43% των ψήφων και, κατά συνέπεια, ηττήθηκε από τον Πέτερ Μάρκι-Ζάι του Κινήματος της Ουγγαρίας όλων, ο οποίος κέρδισε το 57%. Ευρωπαϊκό Συμβούλιο Εξωτερικών Σχέσεων (ECFR), Μέλος (από το 2021) Η Ντόμπρεφ είναι παντρεμένη με τον Φέρεντς Γκιουρτσάνι, πρωθυπουργό της Ουγγαρίας μεταξύ 2004 και 2009. "A Glimpse into Hungary" (PDF) Υπουργείο Οικονομίας και Μεταφορών για τη Δημοκρατία της Ουγγαρίας, Αύγουστος 2005, ανακτήθηκε στις 23 Νοεμβρίου 2005. "Interview with Klára Dobrev" των András Lindner και Zoltán Horváth, 1 Σεπτεμβρίου 2005, ανακτήθηκε στις 23 Νοεμβρίου 2005. Edit Kéri: Kik lőttek a Kossuth téren 56-ban;(ISBN 9630619830)ISBN 9630619830
Τάμι Χέμπροου

Η Τάμι Χέμπροου (Tammy Hembrow, 22 Απριλίου 1994) είναι Αυστραλή Fitness Blogger, επιχειρηματίας, YouTuber και influencer. Το κανάλι της στο YouTube ξεπερνά το 1 εκατομμύριο συνδρομητές ενώ στο Instagram έχει πάνω από 10 εκατομμύρια ακόλουθους.

 Γεννήθηκε στις 22 Απριλίου 1994 στην περιοχή Γκολντ Κοστ του Κουίνσλαντ της Αυστραλίας. Ο πατέρας της, Μαρκ Χέμπροου, είναι ηθοποιός από την Αυστραλία ενώ η μητέρα της, Λέιλα Αζίζ, παραγωγός από το Τρινιντάντ και Τομπάγκο. Έχει συνολικά άλλα έξι αδέλφια, μεταξύ των οποίων η Έιμι και η Έμιλι, επίσης δημοφιλείς στο χώρο του διαδικτύου. Το 2014, κατά τη διάρκεια της πρώτης της εγκυμοσύνης, ξεκίνησε να ανεβάζει στο λογαριασμό της στο Instagram διάφορες φωτογραφίες με το σώμα της, ώστε να δείξει fitness tips (μυστικά διατροφής) για μέλλουσες μαμάδες. Αφού γέννησε στα μέσα του 2015, συνέχισε να μοιράζεται μυστικά διατροφής και άσκησης για το πως μπορεί μια γυναίκα να επανέλθει στο φυσιολογικό της βάρος μετά από μια γέννα. Αυτό ενέπνευσε πολλές γυναίκες και σταδιακά οι ακόλουθοι της άρχισαν να αυξάνονται. Το καλοκαίρι του 2016, δημιούργησε το κανάλι της στο YouTube όπου ανεβάζει κυρίως vlogs και βίντεο με γυμναστική. Το κανάλι της σήμερα ξεπερνά τους 1 εκατομμύριο συνδρομητές. Η πρώτη της μεγάλη συνεργασία έγινε με την εταιρία αθλητικών ενδυμάτων Gymshark, το 2016 ενώ έχει συνεργαστεί και με τις εταιρείες Protein World και Teami Blends. Σήμερα, συνεργάζεται με την εταιρία συμπληρωμάτων διατροφής Women's Best. Το 2016 δημιούργησε το blog της "Tammy Hembrow Fitness", στο οποίο μπορεί κανείς να κατεβάσει επί πληρωμή τα προγράμματα γυμναστικής της. Το 2017, δημιούργησε τη δική της σειρά γυναικείων ρούχων, με την επωνυμία "Saski Collection" και πλέον τα ρούχα της είναι διαθέσιμα μέσω του ομώνυμου e-shop της. Από το 2014 μέχρι το 2018 ήταν ζευγάρι με τον personal trainer Ρις Χόκινς, με τον οποίο απέκτησαν μαζί δύο παιδιά. Έναν γιο, τον Γουλφ Αουρέλιους (γενν. 2 Μαΐου 2015) και μια κόρη, την Σάσκια Ρόουζ (γενν. 5 Αυγούστου 2016).
Leisure Suit Larry

To Leisure Suit Larry είναι μια σειρά βιντεοπαιχνιδιών περιπέτειας, κωμικού χαρακτήρα, της εταιρείας Sierra On-Line, δημιουργημένα από τα μέσα της δεκαετίας του 80. Εμπνευστής και δημιουργός των πρώτων επτά παιχνιδιών ήταν ο Al Lowe.

 Στο παιχνίδι ο χρήστης χειρίζεται τον Larry Laffer, έναν εργένη 40άρη, ο οποίος αποφασίζει σχετικά καθυστερημένα να αποχωριστεί την μητρική θαλπωρή και να επιδιώξει περιπέτειες με το αντίθετο φύλο έχοντας στο νου κατά κύριο λόγο το σεξ. Εμφανισιακά είναι άσχημος (κοντός, κοιλιά, καράφλα) όμως ως χαρακτήρας παρουσιάζεται αθώος, άπειρος και γενικά συμπαθής, με έντονο το ένστικτο του εξερευνητή. Το αποτέλεσμα αυτών των καταστάσεων είναι να προκύψουν διάφορες κωμικές καταστάσεις, στις οποίες επικρατεί έντονο χιούμορ σεξουαλικού χαρακτήρα. Τα περισσότερα παιχνίδια τελειώνουν με τον Larry να έχει βρει την πραγματική αγάπη. Leisure Suit Larry in the Land of the Lounge Lizards (1987 - ανανεωμένη έκδοση 1991) Leisure Suit Larry Goes Looking for Love (in Several Wrong Places) ή Leisure Suit Larry 2 (1988) Leisure Suit Larry 3: Passionate Patti in Pursuit of the Pulsating Pectorals (1989) Leisure Suit Larry 5: Passionate Patti Does a Little Undercover Work]] (1991) Leisure Suit Larry 6: Shape Up or Slip Out! (1993 - CD έκδοση το 1994) Leisure Suit Larry 7: Love for Sail! (1996) Leisure Suit Larry: Magna Cum Laude (2004) (Χωρίς συμμετοχή του Al Lowe) https://web.archive.org/web/20090130002922/http://vintage-sierra.com/lsl.php Αφιέρωμα σε παλιές σειρές παιχνιδιών της Sierra On-Line(Αγγλικά). http://www.allowe.com/ ιστοσελίδα του εμπνευστή και δημιουργού των επτά πρώτων Larry. (Αγγλικά)
Σαντζάκι του Πεκ

Το Σαντζάκι του Πεκ (τουρκικά : İpek sancak) ήταν διοικητική διαίρεση της Οθωμανικής αυτοκρατορίας από τον 15ο αιώνα έως το 1913. Οφείλει το όνομα του στην πόλη του Πεκ, στο σημερινό Κοσυφοπέδιο, που ήταν και η πρωτεύουσα του. Το μεγαλύτερο μέρος του εδάφους που κάποτε ανήκε στο Σαντζάκι του ανήκει σήμερα στο Κοσσυφοπέδιο και τη Σερβία.

 Ιδρύθηκε το 1455 αρχικά σαν Σαντζάκι Dukagjin από τον Μαχμούτ πασά Dukagjini όπου ήταν και ο πρώτος του διοικητής. Το Σαντζάκι είχε τέσσερις καζάδες : του Πεκ , της Τζακοβίτσας, της Γκουζίνιε, και της Μπεράνε. Το 1536 ο διοικητής του απαγχονίστηκε με διαταγή του σουλτάνου για τα λάθη και την ανικανότητα στη διακυβέρνηση του σαντζακίου. Ο χριστιανικός πληθυσμός του συχνά επαναστατούσε εναντίον των οθωμανικών αρχών, ιδίως στο 1550 ενάντια στους νέους φόρους που επιβλήθηκαν. Κατά τη διάρκεια μιας από αυτές τις επαναστάσεις ο διοικητής του διατάχθηκε να καταστείλει την εξέγερση με τη βοήθεια των σαντζάκιων του Σκουτάρεως και του Δυρραχίου αν χρειαστεί. Στο 1690 όταν ήταν διοικητής ο Μαχμούτ Πασάς Χασάν Μπέργκοβιτς επιτέθηκαν τα αυστριακά στρατεύματα στο Πεκ κατά τη διάρκεια του Μεγάλου Τούρκικου πόλεμου. Το 1737 ο διοικητής ήταν ο Μαχμούτ Μπέγκοβιτς. Μετά τον 19ο αιώνα το Σαντζάκι μετενομάστηκε σε Σαντζάκι του Πεκ. Όταν ιδρύθηκε το 1877 το Βιλαέτι του Κοσσυφοπεδίου το Σαντζάκι του Πεκ έγινε μέρος του με πρωτεύουσα τα Σκόπια. Κατά τη διάρκεια του Α΄ Βαλκανικού Πολέμου και στο τέλος του 1912, το Σαντζάκι του Πεκ καταλήφθηκε από το Βασίλειο του Μαυροβουνίου και το Βασίλειο της Σερβίας. Το 1914 ένα του εδάφους του έγινε μέρος του νεοσύστατου Πριγκιπάτου της Αλβανίας , που ιδρύθηκε βάσει της σύμβασης της ειρήνης που υπεγράφη κατά τη διάρκεια της Διάσκεψης του Λονδίνου το 1913.
Βίλιανι

Η Βίλιανι (λετονικά: Viļāni προφορά , λιθουανικά: Vilianai) είναι κωμόπολη της ανατολικής Λετονίας. Έχει πληθυσμό 3.156 κατοίκους το 2016 και βρίσκεται στο ανατολικό μέρος της Επαρχίας Ρέζεκνε.

 Η πόλη αναφέρεται για πρώτη φορά το 1495 με το όνομα Wielona. Το 1507, το μεγαλύτερο κτήμα της περιοχής της Λατγαλίας, κατέστη ιδιοκτησία του de Overlak. Στο 1752 ο Μ. Riks, ο οποίος ήταν ο ηγεμόνας του Βοϊβοδάτου του Ινφλάντι αγόρασε το κτήμα Βίλιανι. Ήταν ο πρώτος γαιοκτήμονας που επηρέασε πολύ θετικά την ανάπτυξη της περιοχής. Έχτισε το μοναστήρι και την εκκλησία του Αγίου Μιχαήλ σε ρυθμό μπαρόκ. Το 1839 το κτήμα Βίλιανι περιήλθε στην ιδιοκτησία του Vincent Janovskis. Την εποχή εκείνη στην πόλη υπήρχαν βιοτεχνίες επεξεργασίας λινού οι οποίες εφοδίαζαν τον τσαρικό στρατό με ζώνες, τσάντες, παπούτσια και άλλα δερμάτινα αξεσουάρ. Επίσης, υπήρχαν βιοτεχνίες κατασκευής τούβλων, ελαιοτριβεία ζυθοποιεία κ.α. Το 1852, το κτήμα Βίλιανι ονομάζεται οικισμός έχοντας 12 σπίτια. Το 1925 υπήρχαν 4 σχολεία στην Βίλιανι, ενώ στις 25 Φεβρουαρίου 1928 ανακηρύχθηκε πόλη. Μεγάλες καταστροφές έπαθε από τον γερμανικό στρατό στον Β΄ Παγκόσμιο Πόλεμο, κατά τον οποίο η πόλη καταστράφηκε σχεδόν ολοσχερώς. Επίσημη ιστοσελίδα της Βίλιανι (Λεττονικά)
Κωνσταντίνος Φλώρος

Ο Κωνσταντίνος Φλώρος (Χαλκίδα, 24 Ιουνίου 1961) είναι Έλληνας στρατηγός του Ελληνικού Στρατού και ο αρχηγός του Γενικού Επιτελείου Εθνικής Άμυνας (ΓΕΕΘΑ) από τον Ιανουάριο του 2020.

 Γεννήθηκε στις 24 Ιουνίου 1961 στην Εύβοια. Εισήχθη στην Στρατιωτική Σχολή Ευελπίδων το 1979 για να αποφοιτήσει ως ανθυπολοχαγός Πεζικού τέσσερα χρόνια αργότερα. Αφού πέρασε τις εκπαιδεύσεις που προβλέπονται για τους στρατιωτικούς, το 1986 επελέγη να υπηρετήσει στις ειδικές δυνάμεις του στρατού ξηράς και το 1989 εκπαιδεύτηκε στα καθήκοντα του υποβρυχίου καταστροφέα. Το 2000 τοποθετήθηκε στο 13ο Σύνταγμα Αμφιβίων Καταδρομών, αφού το 1999 είχε φοιτήσει στην Ανωτάτη Σχολή Πολέμου και είχε τοποθετηθεί διοικητής λόχου σε αρκετές στρατιωτικές μονάδες. Το 2003 τοποθετήθηκε στην Διεύθυνση Ειδικών Δυνάμεων του ΓΕΣ ως επιτελής και το 2004 τοποθετήθηκε στην θέση του διοικητή στην έβδομη Μονάδα Αμφίβιων Καταστροφών. Τοποθετήθηκε στο ΓΕΕΘΑ το 2009 στην Διεύθυνση Ειδικών Επιχειρήσεων. Το 2012 διορίστηκε διοικητής της δεκάτης τρίτης διοίκησης ειδικών επιχειρήσεων και το ίδιο έτος προήχθη στον βαθμό του ταξιάρχου. Τον Μάρτιο του 2014 ανέλαβε την θέση του διευθυντή της διοίκησης επιχειρήσεων του ΓΕΣ. Τον ίδιο μήνα του επόμενου έτους ανέλαβε διευθυντής Α' Κλάδου του ΓΕΕΘΑ και προήχθη στον βαθμό του υποστρατήγου. Το 2017 ανέλαβε καθήκοντα του Επιτελάρχη ΓΕΕΘΑ, προήχθη σε αντιστράτηγο, έγινε υπαρχηγός και το 2020 ανέλαβε αρχηγός του ΓΕΕΘΑ. Οι σπουδές του αφορούν τις διεθνείς σχέσεις. Δημοσιεύματα τον Δεκέμβριο του 2022, που επιβεβαιώθηκαν αργότερα από την ΑΔΑΕ, κατέτασσαν τον Φλώρο στον κατάλογο των προσώπων για τα οποία γίνονταν επισυνδέσεις από την ΕΥΠ. Σύμφωνα με δημοσίευμα της εφημερίδας Documento, ήταν -τουλάχιστον από το πρώτο τρίμηνο του 2022- στόχος παρακολούθησης από την ΕΥΠ με τον κωδικό «519c», κατά το δημοσίευμα για λόγους σχετιζόμενους με τις προμήθειες οπλικών συστημάτων. Η είδηση προκάλεσε πολιτική αντιπαράθεση μεταξύ αντιπολίτευσης και κυβέρνησης, δίχως, ωστόσο, να σχολιαστεί από τους αρμόδιους πολιτικούς αξιωματούχους ή να προσδιοριστεί ποιος και για ποιους λόγους διέταξε την παρακολούθησή του στρατηγού Φλώρου. Λίγες μέρες νωρίτερα είχε γνωστοποιηθεί ότι, τον Ιανουάριο του 2023, θα παρατεινόταν για ένα ακόμα έτος η τριετής θητεία του στη θέση του αρχηγού ΓΕΕΘΑ, όπως συνέβη στις 16 Ιανουαρίου 2023 από το ΚΥΣΕΑ.
Ημίκλειστο άνοιγμα

Ημίκλειστο άνοιγμα (ή Ημίκλειστη παρτίδα) είναι το σκακιστικό άνοιγμα στο οποίο τα λευκό παίζουν 1.δ4 και τα μαύρα δεν απαντούν συμμετρικά με 1...δ5, όπως στο Κλειστό άνοιγμα, αλλά με οποιαδήποτε άλλη κίνηση.

 Τα Ημίκλειστα ανοίγματα καταχωρούνται στην Εγκυκλοπαίδεια Σκακιστικών Ανοιγμάτων υπό τους κωδικούς A40–A99, D70–D99 και E00–E99. Οι καραχωρήσεις φαίνονται αναλυτικά στον παρακάτω πίνακα: De Firmian, Nick (1999), Modern Chess Openings (MCO-14 έκδοση), Random House Puzzles & Games, ISBN 0-8129-3084-3
Ahnenerbe

Η Εταιρία Κληρονομιάς των Προπατόρων (στα γερμανικά: "Ahnenerbe") ήταν παρακλάδι της εταιρείας της Θούλης η οποία δημιουργήθηκε περί το 1935 και αρχικά καθοδηγούνταν από τον συνεργάτη του στρατηγού Κάρλ Χαουσχόφερ. Η Ahnenerbe αναγνωρίστηκε επίσημα από τον Χάινριχ Χίμλερ και ανήκε διοικητικά στην Ές-Ές. Ο σκοπός της ήταν να ερευνήσει και να τεκμηριώσει τις ιδεολογικές θέσεις του Εθνικοσοσιαλισμού μέσα από επιστημονικά πορίσματα. Η Ahnenerbe με την στήριξη της Ές-Ές και του ίδιου του Αδόλφου Χίτλερ ανέπτυξε δραστηριότητα σε μεγάλη κλίμακα.

 Η Εταιρία Κληρονομιάς των Προπατόρων αποτελούνταν από 46 συνολικά τομείς. Οι επικεφαλής και υπεύθυνοι του κάθε τομέα ήταν επιστήμονες με πολύ σοβαρή κατάρτιση και ερευνητές σε διάφορους άλλους τομείς όπως Ανθρωπολογία, Ψυχολογία, Ιστορία, Βιολογία, Ιατρική και άλλα. Έτσι δεκάδες ιδρύματα λειτουργούσαν υπό την σκέπη της παράγοντας ένα σημαντικό έργο. Ως έδρα η Εταιρία Κληρονομικότητας Προπατόρων είχε είτε το Βερολίνο είτε την έδρα της Ές-Ές στο κάστρο Βέβελσμπουργκ, στο οποίο βρίσκονταν 12.000 τόμοι σπάνιων βιβλίων που κατά την Ahnenerbe απεδείκνυαν την ανωτερότητα της Λευκής Φυλής όπως και άλλο υλικό. Οι έρευνες τις οποίες έκανε η Ahnenerbe ήταν πολύμορφες και ξεκινούσαν από έρευνες για την εύρεση του Άγιου Δισκοπότηρου μέχρι και την αναζήτηση της προελεύσεως των Αρίων. Μετά το 1939, η Ahnenerbe διεύρυνε την έρευνά της και στης χώρες οι οποίες τελούσαν υπό κατοχή. Σκοπό είχαν να ερευνήσουν και να εξετάσουν αρχαιολογικά μνημεία, ιστορικά κειμήλια και έργα τέχνης πολλά εκ των οποίων πολλά μεταφέρθηκαν είτε στο Βερολίνο είτε στην έδρα της Ές-Ές. Για να ενταχθεί ένας νέος αξιωματικός στην Ahnenerbe αρχικά παρακολουθούσε ειδικό σεμινάριο πολιτικής και ιδεολογικής αγωγής. Το σεμινάριο αυτό λάμβανε χώρα στα πλαίσια της επικείμενης ορκωμοσίας με έντονο το στοιχείο της άριας θρησκευτικότητας, αντλώντας θρησκευτικά στοιχεία από τους βόρειους λαούς. Πηγές υποστηρίζουν ότι επί πέντε μέρες λάμβανε χώρα ειδικό σεμινάριο του ίδιου του Χάινριχ Χίμλερ με απόλυτη περισυλλογή και με ασκήσεις για την πνευματικότητα και την περισυλλογή. Μετά το τέλος του πολέμου φροντίστηκε να καταστραφούν όλα τα τεκμήρια και το έργο της Ahnenerbe. Τα περισσότερα στοιχεία και ανακαλύψεις σε διαφόρους τομείς καταστράφηκαν. Ο τότε διοικητής της Εταιρίας Κληρονομιάς Προπατόρων, καταδικάστηκε σε θάνατο και έτσι σβήστηκε κάθε ίχνος της. Σήμερα ό,τι διασώθηκε φυλάσσεται σε ειδικά αρχεία σε ένα ιδιαίτερο ομοσπονδιακό τμήμα και είναι αδύνατο για οποιονδήποτε έρθει σε επαφή και να πάρει πληροφορίες από το διασωθέν υλικό. Κοσμογονία του πάγου Σκανδιναβική κοσμολογία www.russianbooks.org/montsegur/ahnenerbe.htm
Άγιος Γεώργιος Μάνδρας Αττικής

Ο Άγιος Γεώργιος είναι οικισμός της δημοτικής κοινότητας και δημοτικής ενότητας Μάνδρας, του δήμου Μάνδρας - Ειδυλλίας, της περιφερειακής ενότητας Δυτικής Αττικής, στην περιφέρεια Αττικής, σύμφωνα με το πρόγραμμα Καλλικράτης.

 Ο Άγιος Γεώργιος είναι ορεινός οικισμός στο δυτικό τμήμα του νομού Αττικής, στο ευρύ διάσελο που σχηματίζουν τα όρη Μακρόν (στα βόρεια) και Πατέρας (στα νότια). Βρίσκεται πάνω στον επαρχιακό δρόμο που οδηγεί από το Παλαιοχώρι στον Μύτικα, σε μέσο σταθμικό υψόμετρο 490. Απέχει 44 χλμ. περίπου ΒΔ. της Αθήνας. Ο οικισμός αναγνωρίστηκε το 1991 και προσαρτήθηκε στον δήμο Μάνδρας. Με το ΦΕΚ 87Α - 07/06/2010 αποσπάστηκε από τον δήμο Μάνδρας και προσαρτήθηκε στον δήμο Μάνδρας – Ειδυλλίας. Η εκκλησία του Αγίου Γεωργίου στη δυτική είσοδο του οικισμού Η εκκλησία του Αγίου Αντωνίου στο νοτιοανατολικό τμήμα του οικισμού Το ησυχαστήριο Αγίων Πάντων και Αγίων Πατέρων, νοτιοανατολικά του οικισμού, στους πρόποδες του όρους Πατέρας Η Ακρόπολη (Οχυρό) της Ερενείας, νότια του οικισμού, προσβάσιμη από μονοπάτι στο όρος Πατέρας Ο Άγιος Γεώργιος είναι η πλησιέστερη αφετηρία για ανάβαση στην υψηλή κορυφή «Λεοντάρι» (1132 μ.) του όρους Πατέρας. Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Χάρτες «Ανάβαση» (Κιθαιρώνας-Πατέρας-Γεράνεια 1:25.000) Χάρτες «ROAD» (Αττική 1:60.000) eetaa.gr
Χουάν Χοσέ δε Αμεσάγκα

Ο Χουάν Χοσέ δε Αμεσάγκα Λανταρόσο (Juan José de Amézaga Landaroso, 28 Ιανουαρίου 1881 – 21 Αυγούστου 1956) ήταν Ουρουγουανός πολιτικός, που διετέλεσε Πρόεδρος της Ουρουγουάης, την τετραετία 1943-1947.

 Ο Αμεσάγκα, που γεννήθηκε στην πρωτεύουσα της χώρας Μοντεβιδέο, υπήρξε επιφανής δικηγόρος, που δίδαξε μάλιστα νομικά σε πανεπιστήμιο για πολλά χρόνια. Επιπλέον ήταν εξέχον μέλος του Κόμματος Κολοράδο (δηλαδή του «Χρωματιστού» Κόμματος), το οποίο κυβέρνησε τη χώρα για μακρές περιόδους. Αν και πρωτευουσιάνος, εκλεγόταν βουλευτής στη μικρή πόλη Δουράσνο (1907-1915), ενώ αργότερα εγινε Υπουργός Βιομηχανίας. Την 1η Μαρτίου 1943 ο Αμεσάγκα διαδέχθηκε τον Αλφρέδο Μπαλντομίρ ως ο 28ος Πρόεδρος της Ουρουγουάης. Η προεδρία του χαρακτηρίζεται από το γεγονός ότι ήταν η πρώτη πλήρως συνταγματική από την εποχή του πραξικοπήματος του Γκαβριέλ Τέρα το 1933. Ο αντιπρόεδρός του, ο Αλμπέρτο Γκουανί, είχε ήδη διακριθεί ως βετεράνος διπλωμάτης. Από την άλλη, ο παλαιός σοσιαλιστής ηγέτης Εμίλιο Φρουγκόνι στάλθηκε από τον Αμεσάγκα στη Μόσχα ως πρεσβευτής της Ουρουγουάης. Τον Φεβρουάριο του 1945 ο Αμεσάγκα κήρυξε τον πόλεμο στη Γερμανία και στην Ιαπωνία, αλλά δεν έστειλε στρατεύματα να πολεμήσουν. Τον Αμεσάγκα διαδέχθηκε στην προεδρία την 1η Μαρτίου 1947 ο κατά 6 έτη μεγαλύτερός του Τομάς Μπερέτα, ο οποίος πέθανε 5 μήνες αργότερα. Ο Αμεσάγκα έζησε 9 χρόνια ακόμα και απεβίωσε στο Μοντεβιδέο σε ηλικία 75 ετών. Ήταν έγγαμος με τη Θέλια Αλβαρές Μούλια (Celia Álvarez Mouliá) από το 1907 και είχαν έναν γιο.
Αλενούς Τεριάν

Η Αλενούς Τεριάν ( αρμενικά: Ալենուշ Տէրեան‎ ; περσικά: آلنوش طریان; also: آلنوش تریان‎ ; Ālenush Teriān, 9 Νοεμβρίου 1921 – 4 Μαρτίου 2011), ήταν Ιρανοαρμένια αστρονόμος και φυσικός και ονομάζεται «Μητέρα της Σύγχρονης Ιρανικής Αστρονομίας».

 Γεννήθηκε σε αρμενική οικογένεια στην Τεχεράνη του Ιράν. Ο πατέρας της, ο Άρτο, ήταν σκηνοθέτης, ποιητής και μεταφραστής (με το ψευδώνυμο Arizad που σημαίνει Γεννημένος από τον Άριο) που είχε μεταφράσει το Σαχναμέ, από τα περσικά στα αρμενικά. Η μητέρα της, Βαρτού, ήταν ηθοποιός και σκηνοθέτης. Η Τεριάν αποφοίτησε το 1947 στο Τμήμα Επιστημών του Πανεπιστημίου της Τεχεράνης. Ξεκίνησε τη σταδιοδρομία της στο εργαστήριο φυσικής αυτού του πανεπιστημίου και εξελέγη υπεύθυνη εργαστηριακών εργασιών την ίδια χρονιά. Υπέγραψε για υποτροφία για σπουδές στη Γαλλία, αλλά ο Δρ Μαχμούντ Χεσάμπι δεν το δέχτηκε. Πίστευε ότι ήταν ήδη αρκετό για μια γυναίκα να σπουδάσει τόσο πολύ. Τελικά έφυγε από το Ιράν για τη Γαλλία, με την οικονομική υποστήριξη του πατέρα της, όπου το 1956 απέκτησε το διδακτορικό της στη φυσική της ατμόσφαιρας από το Πανεπιστήμιο της Σορβόννης. Μετά από αυτό επέστρεψε στο Ιράν και έγινε επίκουρη καθηγήτρια στη θερμοδυναμική στο Πανεπιστήμιο της Τεχεράνης. Αργότερα εργάστηκε στην ηλιακή φυσική στην τότε Δυτική Γερμανία για μια περίοδο τεσσάρων μηνών μέσω μιας υποτροφίας που χορηγήθηκε από τη γερμανική κυβέρνηση στο Πανεπιστήμιο της Τεχεράνης. Το 1964 η Τεριάν έγινε η πρώτη γυναίκα καθηγήτρια φυσικής στο Ιράν. Το 1966, η Τεριάν έγινε μέλος της Επιτροπής Γεωφυσικής του Πανεπιστημίου της Τεχεράνης. Το 1969 εξελέγη επικεφαλής των σπουδών της ηλιακής φυσικής σε αυτό το πανεπιστήμιο και άρχισε να εργάζεται στο ηλιακό αστεροσκοπείο, του οποίου ήταν μια από τις ιδρύτριες. Η Τεριάν συνταξιοδοτήθηκε το 1979. Ζούσε στην Τεχεράνη, όταν πέθανε.Στον εορτασμό των 90ων γενεθλίων της Τεριάν στην Τεχεράνη παρευρέθηκαν αρκετοί Ιρανοί βουλευτές και περισσότεροι από 100 Ιρανοί Αρμένιοι. Η Τεριάν πέθανε στις 4 Μαρτίου 2011, σε ηλικία 90 ετών σε οίκο ευγηρίας στην Τεχεράνη. Τάφηκε στο νεκροταφείο των Ιρανών Χριστιανών της Τεχεράνης. Πολυμέσα σχετικά με το θέμα Alenush Terian (astronomer) στο Wikimedia Commons
Τάνερ Μπιουκάναν

Ο Τάνερ Μπιουκάναν (γεννημένος στις 8 Δεκεμβρίου 1998) είναι Αμερικανός ηθοποιός και γεννήθηκε στη Λίμα του Οχάιο. Είναι γνωστός για τους ρόλους του ως Λίο Κίρκμαν στο πολιτικό δράμα Ντιζάινέιτιντ Σαρβάιβορ και Ρόμπι Κιν στη σειρά του Νέτφλιξ Κόμπρα Κέι. Είναι επίσης γνωστός για το ρόλο του στην τηλεοπτική σειρά της Νικελόντεον Γκέιμ Σέικερς, ως Μάσον Κένταλ.

 Το 2010, έκανε την πρώτη του εμφάνιση στην τηλεόραση, παίζοντας ένα παιδικό ρόλο στη σειρά Μόντερν Φάμιλυ. Τρία χρόνια αργότερα εμφανίστηκε στα Γκρέις Ανάτομι, Mέιτζορ Κράιμς και Δε Γκόλντμπέργκς .Είχε επαναλαμβανόμενους ρόλους στα Γκέρλς Μίτς Γουορλντ, Γκέιμ Σέικερ και Δε Φόστερς. Το 2016, έπαιξε τον πρώτο του βασικό ρόλο στην τηλεόραση, παίζοντας τον Λίο Κίρκμαν στην πολιτική δραματική σειρά Ντιζάινέιτιντ Σαρβάιβορ . Το 2018, άρχισε να παίζει τον Ρόμπι Κιν στο Γιού Τουμπ Πρίμιουμ (και αργότερα Νέτφλιξ) Κόμπρα Κέι . Τάνερ Μπιουκάναν στην IMDb
Ο τυχοδιώκτης των δύο ηπείρων

Ο τυχοδιώκτης των δύο ηπείρων (γαλλικά: Les Tribulations d'un Chinois en Chine‎) είναι μια γαλλική κωμωδία περιπέτειας του 1965 με πρωταγωνιστές τον Ζαν Πολ Μπελμοντό και την Ούρσουλα Άντρες. Την ταινία σκηνοθέτησε ο Φιλίπ ντε Μπρόκα ενώ ο Ντανιέλ Μπουλανζέ έγραψε το σενάριο, το οποίο είναι βασισμένο χαλαρά στο μυθιστόρημα Οι περιπέτειες ενός Κινέζου στην Κίνα (γαλλικά: Les Tribulations d'un Chinois en Chine) του 1879 του Ιουλίου Βερν.

 Ο εκατομμυριούχος Αρτούρ Λεμπερέρ έχει βαρεθεί τη ζωή. Προσπαθεί να αυτοκτονήσει, αλλά αποτυγχάνει και μετά αποφασίζει να ταξιδέψει στο Χονγκ Κονγκ, για να δει αν μπορεί να θεραπευτεί η κατάθλιψή του. Στο Χονγκ Κονγκ, ο Αρτούρ ανακαλύπτει ότι τα χρήματά του έχουν κάνει φτερά. Ο κύριος Γκο, ο παλιός του δάσκαλος και Κινέζος φιλόσοφος, τον αναγκάζει να συνάψει ένα ασφαλιστήριο συμβόλαιο ζωής για να ωφελήσει την Αλίς, την αρραβωνιαστικιά του Αρτούρ, και τον κύριο Γκο. Ο Γκο υπόσχεται στον Αρτούρ ότι θα βάλει κάποιον να τον σκοτώσει. Στη συνέχεια ο Αρτούρ συναντά την Αλεξαντρίν, εθνολόγο και στριπτιζέζ. Αποφασίζει να μην πεθάνει και πηγαίνει να βρει τον Γκο πριν ο αυτός μπορέσει να προσλάβει δολοφόνο. Ζαν Πολ Μπελμοντό ως Αρτούρ Λεμπερέρ Ούρσουλα Άντρες ως Αλεξαντρίν Πιναρντέλ Μαρία Πακόμ ως Σούζι Πονσαμπέρ Ναλερί Λαγκράνζ ως Αλίς Πονσαμπέρ Βαλέρι Ινκιτζίνοφ ως κύριος Γκο Ζαν Ροσφόρ ως Λεόν Εκτός από τα πλάνα στην Κίνα, η ταινία περιέχει αρκετά λεπτά από την περιοχή Άγκρα στην Ινδία, μεταξύ των οποίων και το μαυσωλείο Ταζ Μαχάλ, το οποίο φαίνεται πολύ πιο λευκό από ό,τι είναι σήμερα. Η ταινία περιλαμβάνει επίσης περίπου 15 λεπτά πλάνα από την κεντρική περιοχή του Κατμαντού στο Νεπάλ, τον κοντινό ναό Swayambunath στην πλαγιά του λόφου και περισσότερες αγροτικές ορεινές περιοχές του Νεπάλ, με φόντο τα εντυπωσιακά Ιμαλάια. Η ταινία επανένωσε τον Ντε Μπρόκα και τον Μπελμοντό, που είχαν δουλέψει στην ταινία Ο Τυχοδιώκτης του Ρίο (L'homme de Rio). Τα γυρίσματα ξεκίνησαν με τον τίτλο Κινέζικες περιπέτειες στην Κίνα στις 5 Ιανουαρίου 1965 στο Νεπάλ. Η Ούρσουλα ΆΝτρες έφυγε για το Χονγκ Κονγκ τον Φεβρουάριο του 1965. Τα γυρίσματα έγιναν στο Χονγκ Κονγκ και στο Παρίσι. Η ταινία ήταν η δέκατη πιο δημοφιλής ταινία του 1965 στη Γαλλία, μετά τις ταινίας Το κορόιδο, Τζέιμς Μποντ, πράκτωρ 007 εναντίον Χρυσοδάκτυλου, Τζέιμς Μποντ, πράκτωρ 007: επίχειρηση κεραυνός, Ο χωροφύλακας στη Νέα Υόρκη, Μαίρη Πόπινς, Η επιστροφή του Φαντομά, Ο κεραυνός του Θεού, Οι εξυπνάκηδες και Βίβα Μαρία. Chinese Adventures in China στην IMDb Chinese Adventures in China στο AllMovie